འུ་ཚང་ལ་ཡོད་མྱོང་བའི་དཔའ་བོ་དང་དཔའ་མོ་ཚོ་རང་གིས་བརླགས་ཤིང་།འུ་ཚང་ལ་སྐྱེས་མྱོང་བའི་མཐའ་ཆོད་ཀྱི་བློ་མིག་ཅན་ཚོ་སྟེ།དཔའ་སྤོབས་ལྡན་པ།སྙིང་རུས་ལྡན་པ།ཐབས་རྩལ་ལྡན་པ།བཤད་ཕོད་པ།སྒྲུབ་ཕོད་པ།ལངས་ཐུབ་པ།འབོད་ཐུབ་པ།བརྩོན་འགྲུས་ཆེ་བ།ཕུགས་འདུན་རིང་བ།མིག་རྒྱང་ཡངས་བ།འཇོན་ནུས་ཅན།ཡོན་ཏན་ཅན།ཚན་རིག་པ་ལ་སོགས་ཐམས་ཅད་རང་གིས་ངན་ལམ་དུ་བརྫངས་ཤིང་།སྐབས་འདིར།ཉི་འོད་ཀྱི་འདབ་མ་མེད་ས།ཚན་རིག་གི་འོད་མདངས་མེད་ས།ལྷན་འཛོམས་ཀྱི་དཀར་འོད་ཙམ་ཡང་མེད་པའི་སྨག་རིམ་ཁྲོད་བགྲོད་དགོས་བྱུང་བ་འདི་སུས་ཀྱང་ཤེས་གསལ་ལྟར་ཡིན་ཕྱིར།ད་ནི་ང་ཚོས་བསམ་བློ་གཏོང་རན་པའི་དུས་ལ་ཐོན་ཡོད།ད་ནི་ང་ཚོས་གོམས་ཁ་བསྒྱུར་རན་པའི་དུས་ལ་ཐོན་ཡོད་དོ།།